Na temelju članka 12. stavka 3. i članka 13. stavka 4. Zakona o zaštiti od požara („Narodne novine“, broj 92/10), Godišnjeg provedbenog plana unaprjeđenja zaštite od požara za područje Krapinsko-zagorske županije za 2022. godinu („Službeni glasnik Krapinsko-zagorske županije“, broj 56A/21) i članka 27. Statuta Grada Zlatara („Službeni glasnik Krapinsko-zagorske županije“ broj 36A/13, 9/18, 9/20, 17A/21), Gradsko vijeće Grada Zlatara na 10. sjednici održanoj 07.04.2022. godine, donosi

**GODIŠNJI PROVEDBENI PLAN**

**unaprjeđenja zaštite od požara za područje Grada Zlatara za 2022. godinu**

**I.**

U cilju unapređenja i postizanja učinkovitije i efikasnije razine zaštite od požara na području Grada Zlatara, donosi se Godišnji provedbeni plan unapređenja zaštite od požara za područje Grada Zlatara za 2022. godinu.

**II.**

Za unapređenje mjera zaštite od požara na području Grada Zlatara, tijekom 2022. godine potrebno je provesti sljedeće mjere:

* + 1. Grad Zlatar dužan je usklađivati Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima.

|  |  |
| --- | --- |
| Izvršitelj zadatka: | Grad Zlatar |
| Sudjelovatelji: | Služba civilne zaštite Krapina  Vatrogasna zajednica Krapinsko-zagorske županije  Vatrogasna zajednica Grada Zlatara |
| Rok: | Kontinuirano |

* + 1. Gradsko vijeće Grada Zlatara dužno je kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine", broj 20/18, 115/18, 98/19).

|  |  |
| --- | --- |
| Izvršitelj zadatka: | Grad Zlatar |
| Rok: | Kontinuirano |

* + 1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara za Grad Zlatar, potrebno je osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.

|  |  |
| --- | --- |
| Izvršitelj zadatka: | Grad Zlatar |
| Sudjelovatelj: | Vatrogasna zajednica Grada Zlatara |
| Rok: | Kontinuirano |

* + 1. Grad Zlatar dužan je omogućiti nesmetano obavljanje inspekcijskog nadzora od strane inspektora unutarnjih poslova Policijske uprave Krapinsko-zagorske te postupati po zahtjevima i naredbama inspektora.

|  |  |
| --- | --- |
| Izvršitelj zadatka: | Grad Zlatar |
| Sudjelovatelj: | Služba civilne zaštite Krapina |
| Rok: | Kontinuirano |

* + 1. Grad Zlatar dužan je osigurati opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11), odnosno temeljem Procjene ugroženosti od požara i tehnološke eksplozije i Plana zaštite od požara za Grad Zlatar.

|  |  |
| --- | --- |
| Izvršitelj zadatka: | Grad Zlatar  Vatrogasna zajednica Grada Zlatara  DVD Zlatar, DVD Belec, DVD Donja Batina |
| Rok: | Kontinuirano |

* + 1. Temeljem Procjene ugroženosti od požara i tehnološke eksplozije te Plana zaštite od požara za Grad Zlatar potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti županijskom vatrogasnom zapovjedniku.

|  |  |
| --- | --- |
| Izvršitelj zadatka: | Grad Zlatar |
| Sudjelovatelj: | Vatrogasna zajednica Krapinsko-zagorske županije  Vatrogasna zajednica Grada Zlatara |
| Rok: | travanj 2022. |

* + 1. Od distributera vode tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjoj vatrogasnoj postrojbi.

|  |  |
| --- | --- |
| Izvršitelj zadatka: | Grad Zlatar |
| Sudjelovatelj: | Vatrogasna zajednica Grada Zlatara  DVD Zlatar, DVD Belec, DVD Donja Batina |
| Rok: | travanj 2022. |

* + 1. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

|  |  |
| --- | --- |
| Izvršitelj zadatka: | Grad Zlatar |
| Rok: | kontinuirano |

**III.**

Ovaj Plan dostavit će se svim izvršiteljima zadataka i sudjelovateljima.

**IV.**

Ovaj Plan stupa na snagu danom donošenja, a objavit će se u „Službenom glasniku Krapinsko-zagorske županije“.

GRADSKO VIJEĆE GRADA ZLATARA

KLASA: 240-01/22-01/01

URBROJ: 2140-07-01-22-38

U Zlataru 07.04.2022.

**PREDSJEDNICA**

Danijela Findak